
Grozījumi Ministru kabineta 2018. gada 13. februāra noteikumos Nr. 87 "Grāmatvedības uzskaites kārtība budžeta iestādēs"

Izdoti saskaņā ar 
Likuma par budžetu un finanšu vadību
29. panta trešo daļu

Izdarīt Ministru kabineta 2018. gada 13. februāra noteikumos Nr. 87 "Grāmatvedības uzskaites kārtība budžeta iestādēs" (Latvijas Vēstnesis, 2018, 34. nr.) šādus grozījumus:

1. Papildināt noteikumus ar 4.1.1 apakšpunktu šādā redakcijā:

"4.1.1 apliekamais notikums – darījums, kas saskaņā ar normatīvajiem aktiem nodokļu un nodevu jomā apliekams ar nodokli vai nodevu;".

2. Izteikt 358., 359. un 360. punktu šādā redakcijā:

"358. Valsts budžeta ieņēmumus atzīst:
358.1. ietverot aprēķināto pamatsummu;
358.2. ietverot piešķirtās atlaides un atvieglojumus;
358.3. neatskaitot izmaksas, kas veiktas atbilstoši attiecīgajos normatīvajos aktos budžeta un finanšu jomā paredzētajam ieņēmumu izlietošanas mērķim.

359. Valsts budžeta ieņēmumus atzīst pamatdarbības ieņēmumos. Dienests nosaka kārtību valsts budžeta ieņēmumu uzskaitei, paredzot vienu no šādiem katra valsts budžeta ieņēmumu veida atzīšanas brīžiem:
359.1. pārskata periodu, kurā noticis apliekamais notikums;
359.2. dienu, kad rodas tiesības saņemt attiecīgos ieņēmumus, ja to saņemšana ir droši ticama;
359.3. saņemšanas dienu, izņemot gadījumu, ja to saņemšana ir droši ticama. Informāciju par aprēķinātajiem soda naudas, nokavējuma naudas, naudas soda un līgumsoda ieņēmumiem līdz to saņemšanai norāda zembilancē.

360. Dienests nosaka apliekamo notikumu to valsts budžeta ieņēmumu uzskaitei, kurus atzīst šo noteikumu 359.1. apakšpunktā minētajā periodā."

3. Izteikt 362. punkta otro teikumu šādā redakcijā:

"Dienā, kad attiecīgais dokuments iesniegts, uzkrātos ieņēmumus samazina un atzīst prasības."

4. Izteikt 371. punkta otro teikumu šādā redakcijā:
	
"Dienā, kad attiecīgais dokuments iesniegts, samazina uzkrātās saistības un atzīst saistības."

5. Svītrot 373. un 374. punktu.

6. Svītrot 380. un 381. punktu.

7. Izteikt 451.2. un 451.3. apakšpunktu šādā redakcijā:
	
"451.2. ieņēmumus, kuri attiecas uz pārskata periodu pirms uzkrāšanas principa ieviešanas datuma, bet kuru apmaksa nav saņemta līdz uzkrāšanas principa ieviešanas datumam, atzīst kontā "Iepriekšējo pārskata gadu budžeta izpildes rezultāts" un kontā "Prasības par nodokļiem";
451.3. nodokļu pārmaksas, kas izveidojušās pirms uzkrāšanas principa ieviešanas datuma, bet kuru apmaksa nav veikta līdz uzkrāšanas principa ieviešanas datumam, atzīst kontā "Iepriekšējo pārskata gadu budžeta izpildes rezultāts" un kontā "Saistības par nodokļiem"."
	
8. Svītrot 454. punktā skaitli "189.".

9. Svītrot 455. punktu.

[bookmark: _Hlk85698539]10. Papildināt noteikumus ar 456.1 un 456.2 punktu šādā redakcijā:

"456.1 Šo noteikumu 4.1.1 apakšpunktu šo noteikumu 1.3. apakšpunktā minētā budžeta iestāde piemēro, sākot ar 2021. gadu.

456.2 Grozījumus šo noteikumu 358., 359., 360., 451., 454. un 455. punktā šo noteikumu 1.3. apakšpunktā minētā budžeta iestāde piemēro visiem ierakstiem grāmatvedības reģistros, sākot ar 2021. gadu."

